उदालगुरि , 1 नभेम्बरःशनिबारखालि भेरगावनि उदमारिआव गोदानै लुफुंनाय श्री श्री लक्ष्मी मन्दिरआव सौहैनानै इउपिपिएल दोलोनि आफादगिरि प्रमद बर'आ श्री श्री लक्ष्मी मन्दिरआव आर'ज खालामनानै खौरांगिरिफोरजों जानाय मोनसे मोगा - मोगि सावरायनायाव बाहागो लानानै बिथाङा बुङोदि , बे मन्दिर सामलाय आफादखौ साबायख'र होयो , मानोना बे मोनसे ओन्सोलाव समायनायै मन्दिर लुफुंनायनि थाखाय । बेयाव गुबुन गुबुन सुबुंफोरा फुजा आरो आर'ज खालामनो हागोन होन्नानै बुङो । राजखान्थि बिथिङाव खौरांगिरिआ खालामनाय सोंथिनि फिन्नायाव प्रमद बर'आ बुङोदि , हाग्रामा महिलारिनि दैदेन्नायाव माखासे आखुथायफोरखौ लानानै बिपिएफ दोलोनिनो गोबां मावफारियाफोरा गोजोन्नाय गैयै फोरमायदों आरो जायनि थाखाय लासै लासै दोलो नागारनानै गुबुन दोलोआव थांनायखौ नुनो मोन्दों । हाग्रामा महिलारिनि गेनाखान्थि आरो खान्थि गैयै बादि खुंथायखौ लानानै ओन्सोलनि राइज्यो - राजाफोरा फैगौ बिसायख'थियाव सोलायनो हास्थायनानै इउपिपिएल दोलोखौ आबुं हेफाजाब होनानै खुंथायाव लाबोगोन । गुबुन फार्सेथिं हाग्रामा महिलारि आरो चन्दन ब्रह्मनि इसिं नोजोरआव गुसु दावहाबादि जानाया दोलोनि मावफारियाफोरखौ मोनसे अरायथा गैयैबादि खालामदों । बोसोर - बोसोरनाङै चन्दन ब्रह्म आरो हाग्रामा महिलारिआ जेरैबादि राजखान्थि खालामदों बिसोरनि राजखान्थि केरियारआ गुबुन फार्सेथिंजाय जोबलांगोनखौ नुहरदों । बेनिनो बिदिन्थि हिसाबै थांनाय 5 बोसोरनि सिगाङाव जेब्ला मन्थ्रि आफाद दाफुंनाय जादोंमोन बेनि गिबि फारिलाइयाव रिहन दैमारि आरो प्रमिला रानि ब्रह्मनि मुं दङमोनब्लाबो नाथाय चन्दन ब्रह्मनि मुङा फारिलाइयाव गैयामोन । अब्ला चन्दन ब्रह्मनि फार्से रोखा जादोंदि , हाग्रामा महिलारिआ बिथांखौ बांसिन सम राजखान्थियाव थानायखौ हास्थायाखै । दिनैसिम बे गुसु दावहानि जोंब्लाउनाय अरआ बिपिएफ दोलोखौ लासै लासै जोबस्रांनो लानायाव दोलोनि गोबां दैदेनगिरि आरो मावफारियाफोरा ओंखारबोनानै गुबुन दोलोआव हाबफैदों । गावनि बिबुंथियाव प्रमद बर'आ जों बेरेखा राजखान्थि दोलोब्लाबो नाथाय बिपिएफनि थासारिखौ नुनानै गावसोरनि दुखु मोन्नाय बाथ्राखौ फोरमायदों । 
भेरगावनि उदमारिआव गोदानै लुफुंनाय लक्ष्मी मन्दिरआव इउपिपिएलनि आफादगिरि प्रमद बर'